Մեկիա Քոքս

Մեկիա Քոքս (, ), ամերիկացի դերասանուհի և պարուհի։ Առավել հայտնի է «90210։ Նոր սերունդ» սերիալում կատարած Սաշայի դերով։ Բացի այդ, նա եղել է «Մայքլ Ջեքսոն։ Ահա և վերջ» շրջագայության համար Մայքլ Ջեքսոնի խմբի պարուհին։ 2010 թվականին նկարահանվել է Ջեֆրի Ջեյքոբ Աբրամսի «Պաշտպանության ներքո» լրտեսական դրամայում։

Դերասանուհին հեռուստատեսային աշխատանքի մեծ փորձ ունի․ նա նկարահանվել է Universal Studios-ի և Nickelodeon-ի ծրագրերում։ Շարունակել է աշխատել Ամերիկայի մի շարք պարային դպրոցներում և մասնակցել մյուզիքլների բեմադրություններին (օրինակ՝ «Փառք»-ը)։

Կենսագրություն և կարիերայի սկիզբ 
Մեկիան ծնունդով Սանտա Քրուս կղզուց է։ Յոթ տարեկանում, որից հինգ տարին պար է սովորել U.S. Virgin Islands դպրոցում, ընտանիքի հետ տեղափոխվել է Ֆլորիդա նահանգի Օրլանդո քաղաք։ 1989 թվականին դերասանուհուն հրավիրել են մասնակցելու «Disney’s Magic Kingdom»-ի համար սուրբծննդյան շոուին։ Universal Studios ստուդիայի մոտակայքում գտնվելու շնորհիվ աղջկան նկատել և հրավիրել են մասնակցելու Nickelodeon ալիքի տարբեր շոուներին՝ «Իմ եղբայրը և ես», «Քինան և Քել» ու «Այս ամենը»։

1989 թվականին ավարտել է Dr. Phillips High School-ը, որտեղ սովորել է կատարողական և երգեցողական արվեստ։ 2003 թվականին Ֆլորիդայի պետական համալսարանում ստացել է երաժշտության մագիստրոսի կոչում՝ ստանալով նրանց երաժշտաան ծրագրի հրավեր։ Ամռանն աշխատել է Վիրջինիայի Heritage Repertory թատրոնում, որտեղ դերեր է կատարել «Smokey Joe’s Cafe» և «Anything Goes» բեմադրություններում, ինչպես նաև խաղացել է Nickelodeon ալիքի «Նոան գիտի ավելին» սերիալում։ Մասնակցել է նաև «Ռենտա» (Միմի Մարկես), «Չիկագո» (Լիզ) և «Կաբարե» (Ֆրենչի) բեմադրություններին։

Ավարտելով կրթությունը՝ Նյու Յորքի Merry-Go-Round Theater թատրոնում «Ռեգթայմ» մյուզիքլում ստացել է Սառայի դերը։ Հաջորդ երկու տարիներին Մեկիան «Փառք» մյուզիքլում Կարմենի դերով շրջագայել է աշխարհով մեկ, իսկ հետո վերադարձել է «Smokey Joe's Café» շոուի Բրենդայի դերին։ Այնուհետև տեղափոխվել է Լոս Անջելես, որտեղ բնակվում է մինչ օրս։ Սիրում է նկարել և սովորել է կիթառ նվագել։

Կինո և հեռուստատեսություն 
Նախքան «Պաշտպանության ներքո» սերիալում դեր ստանալը, Մակիան նկարահանվել է «C.S.I.. Հանցագործության վայրը Նյու Յորք», «Երկու կեսը» և «Մեկ ծառի բլուր» (3-րդ եթերաշրջանի 10 էպիզոդում կատարել է Ֆեյթի դերը) հեռուստասերիալներում։ 2008 թվականին նրա վերջին աշխատանքներն են «Ոսկորներ» սերիալը և «Դրախտ հյուրանոց» սերիալի 4 էպիզոդը։ Բացի այդ, նա փոքր դերեր է ունեցել «Ես համբուրել եմ վամպիրին» մյուզիքլում և «Խելագար, հիմար սեր» միջին տարիքի ճգնաժամի մասին կատակերգությունում, որոնք վարձույթի են տրվել 2011 թվականի հուլիսին։

Քոքսը դարձել է այն երկու աղջիկներից մեկը, որոնք, շրջանցելով 500 հավակնորդներին, շահել են «Մայքլ Ջեքսոն։ Ահա և վերջ» պարային շրջագայությանը մասնակցելու իրավունք։ Նաև հայտնվել է համանուն վավերագրական ֆիլմում։ Նա Ջեքսոնի հետ պարել է «The Way You Make Me Feel» համարի փորձերի ժամանակ։

Քոքսը նկարահանվել է «90210։ Նոր սերունդ» սերիալի երկրորդ եթերաշրջանի 6 էպիզոդում և երրորդ եթերաշրջանի 4 էպիզոդում, որը եթեր է դուրս եկել 2010 թվականի հոկտեմբերի 4-ին։ Սաշա անունով նրա կերպարը, որը 20 տարեկանից մեծ չէ, սկսում է հանդիպել գլխավոր հերոսի՝ դպրոցական Ջիքսոն Ուիլսոնի հետ՝ չիմանալով, որ նա սովորում է դպրոցում։ Սաշան դիջեյ է, որի հետ Ջիքսոնը ծանոթացել է զբոսանավի վրա (որտեղ նա աշխատել է) երեկույթի ժամանակ։ Երկու կերպարներն էլ ունեն են միանման ռինգթոն, որը նրանց օգնում է մտերմանալ։ Երբ Սաշան իմանում է Ջիքսոնի մասին ճշմարտությունը, լքում է նրան։ Բայց հետո կրկին սկսում են հանդիպել իրար հետ։ Որոշ ժամանակ անց Ջիքսոնի զգացմունքներն անցնում են, և նա ցանկանում է հեռանալ աղջկանից, ու այդ ժամանակ աղջիկը ձևացնում է, թե հղի է։ Երրորդ եթերաշրջանում Սաշան կրկին հայտվում է Ջիքսոնի կյանքում, որպեսզի հայտնի, որ նա վարակված է ՄԻԱՎով և հնարավոր է, որ տղան ևս վարակվել է։

2009 թվականի հոկտեմբերի 29-ին դերասանուհին հայտնվել է «Էլեն ԴեՋեներեսի շոու»-ում, որպեսզի իրագործի հաղորդավարի՝ ծննդյան օրը պահած երազանքը։

Մեկիա Քոքսը հայտնվել է «Պաշտպանության ներքո» սերիալի բոլոր էպիզոդներում։ Նրա Լիզի Գրեմ անվամբ կերպարը գլխավոր հերոսուհու քույրն է, որը չի կասկածում, որ իր ընտանիքը մասնակից է Central Intelligence Agency-ին։ Ի սկզբանե այդ դերը պետք է խաղար Ջեսիկա Պարկեր Քենեդին, բայց դերասանուհին դուրս է մնացել նախագծից։ Քոքսն իր կերպարը նկարագրում է հետևյալ կերպ․ «Լիզին բնույթով բարի մարդ է։ Նա բաց սրտով աղջիկ է, բայց ինչպես և բոլորը, նա էլ ունի անցյալ, որը փորձում է հաղթահարել»։

2017 թվականին АВС ալիքով հեռարձակվել է «Մի անգամ հեքիաթում» ամերիկյան հեռուստասերիալի 7-րդ եթերաշրջանը, որտեղ Մեկիան կատարել է արքայադուստր Թիանայի դերը։

Ֆիլմագրություն

Ծանոթագրություններ

Արտաքին հղումներ 
 Պաշտոնական կայք
 Մեկիա Քոքս The New York Times կայքում

Ամերիկացի հեռուստատեսային դերասանուհիներ
21-րդ դարի դերասանուհիներ
Ամերիկացի դերասանուհիներ
Ամերիկացի պարուհիներ